**Naručitelj:** FLAMTRON d.o.o., Kralja Petra Krešimira IV br.1, 44320 Kutina

**OIB**: 57903066772

**Predmet nabave:** Roba, radovi i usluge na popravci postojeće i dobavi i montaži zamjenske elektroenergetske infrastrukture na Deponiji fosfogipsa i Neutralizaciji

# ODGOVOR NA UPIT GOSPODARSKOG SUBJEKTA

Vezano uz upit gospodarskog subjekta za pojašnjenjem dokumentacije za Grupu 7 – Dobava i montaža 2 transformatorske stanice snage 1 MVA, daju se slijedeći odgovori:

(Pitanja gospodraskog subjekta su u crnom tekstu a odgovori naručitelja u **crvenom** tekstu)

1. *U dijelovima troškovnika TS-DFG - G.1 – Gradjevina i TS-NEU - G.1 – Gradjevina traži se betonsko kućište DTS (12)24-2x630(1000) kVA. U dijelovima troškovnika TS-DFG - E.1 – Elektrotehnika i TS-NEU - E.1 – Elektrotehnika traži se jedan uljni transformator 10(20)/0,42 kV, 1000 kVA.*

*Molimo pojašnjenje zašto se traži kućište za 2 transformatora ako je u kućištu predviđen samo 1 transformator. Molimo da se dozvoli nuđenje kućišta montažne transformatorske stanice MTS za jedan transformator (širina 3,20 m), a u koje može biti smještena sva predviđena oprema (SN postrojenje, NN postrojenje, kompenzacija i transformator).*Nuđenje kućišta montažne transformatorske stanice MTS za jedan transformator nije u skladu sa specifikacijom koja je navedena u troškovniku. Potrebno je nuditi kućište transformatorske stanice u koje je moguće ugraditi dva transformatora. Iz konfiguracije SN postrojenja je vidljivo da je isto opremljeno s dva transformatorska polja što znači da postoji mogućnost da će u kućište biti ugrađen drugi transformator.

1. *Prema blok shemi povezivanja FN elektrane DEFOS - Ver\_14022023, u postrojenju HEP-a predviđeno je polje =J3 (za odvajanje FN elektrane DEFOS). U vodnom polju =J1 TS DEFOS prikazan je prekidač bez strujnih transformatora i zaštitnog releja. Molimo da se osim prekidača (koji nema zaštitni relej) omogući i nuđenje tropoložajne rastavne sklopke sa motornim pogonom.*Dopušta se nuđenje tropoložajne rastavne sklopke sa motornim pogonom*.*
2. *U dijelovima troškovnika TS-DFG - E.1 – Elektrotehnika i TS-NEU - E.1 – Elektrotehnika, u poglavljima E.4. Kompenzacija, traži se automatska kompenzacija 250 kVar. Molimo pojašnjenje da li se radi o filterskoj kompenzaciji. Ukoliko to postoji, molimo Vas da nam dostavite jednopolne sheme automatske kompenzacije i NN razvoda za obje trafostanice.*

Potrebno je ponuditi automatsku kompenzaciju 250kVar zajedno s filterskim prigušnicama.